**Riane Tennenhaus Eisler**, nada en Viena en 1937, é unha académica austríaca, escritora, avogada e activista social. Fuxiu do nazismo cara a Cuba coa súa familia cando aínda era nena; máis tarde emigrou aos Estados Unidos. Graduada en Socioloxía e Dereito na Universidade de California é autora de varios artigos e influentes libros. É presidenta do *Center for Partnership Studies*. Eisler é definida como unha historiadora da cultura e unha teórica da evolución.

Traxectoria
-----------

Nace en Viena e emigra aos Estados Unidos despois de fuxir dos nazis aos sete anos e pasar outros sete en Cuba. Estudou Socioloxía, Antropoloxía e Dereito na Universidade de California Os Ánxeles (UCLA), onde máis tarde impartiría cátedra en temas de Xénero e Dereito. Escribiu obra relativa á teoría da evolución humana, historia da cultura e modelos de cooperación. Considérase como pioneira nos estudos holísticos sobre a humanidade no pasado, presente e futuro. É presidenta do The Centre for Partnership Studies do World Future Council, de onde tamén é conselleira. É cofundadora do General Evolution Research Group (GERG), da Spiritual Alliance to Stop Intimate Violence (SAIV) e da World Comission on Global Consciousness and Spirituality así como doutras organizacións feministas. É tamén responsábel da área de investigación da Academia Mundial de Arte e Ciencia, da World Business Academy.

Ten máis de 300 artigos publicados, entre os que se atopan: "Behavioral Science, Futures, Political Psychology, The Christian Science Monitor, e o Xornal da UNESCO--Brain and Mind, Human Rights Quarterly, International Journal of Women's Studies, e a World Encyclopedia of Peace".

Polo seu amplo labor na educación e a investigación, foi acredora de diversos recoñecementos e premios tales como: recoñecemento na Primeira Enciclopedia Mundial da Paz, diversos doutoramentos honoris causa, Premio Nuclear Age Peace Foundation Leadership, o Primeiro premio Alice Paul ERA de Educación e o Humanist Pioneer Award.

É asesora na aplicación dos seus modelos de cooperación en gobernos e empresas; colabora para que se lexisle a favor da infancia e as mulleres. Expuxo o seu pensamento ante a Organización das Nacións Unidas, ante as autoridades de goberno de Colombia (invitación emitida polo Alcalde de Bogotá), en República Checa (convidada polo Presidente desta Nación, Vaclav Havel), ante o Parlamento Alemán (baixo a invitación de Rita Suessmuth, presidenta no momento do Bundestag) e noutras instancias internacionais.

Polos seus modelos de evolución humana e os seus estudos de antropoloxía é considerada como a mellor herdeira da arqueóloga de orixe lituana Marija Gimbutas.

Obras
-----

O super vendas internacional *The Chalice and The Blade: Our History, Our Future (*O cáliz e a espada: A nosa historia, o noso futuro) (Harper Collins, San Francisco, 1987) foi considerado polo antropólogo Ashley Montagu como «o libro máis importante desde *A orixe das especies* de Darwin». Foi traducido a 22 idiomas, incluíndo a maioría de linguas europeas, chinés, ruso, coreano, hebreo e xaponés.

A súa obra de 2007, *The Real Wealth of Nations: Creating a Caring Economics* (A verdadeira riqueza das Nacións: Creación da Economía do Coidado), propón un novo enfoque á economía que ofrece visibilidade e valor ao traballo máis esencialmente humano: o traballo de preocuparse polas persoas e polo planeta. Foi considerado polo arcebispo Desmond Tutu como «un modelo para o mundo mellor que estivemos buscando con tanta urxencia», por Peter Senge como «desesperadamente necesario", por Jane Goodall como "unha chamada á acción", e por Gloria Steinem como "revolucionario".

Outras obras de Eisler inclúen a galardoada *The Power of Partnership and Tomorrow’s Children*, así como *Sacred Pleasure* (Pracer sacro), unha revisión da sexualidade humana e da espiritualidade; e *Women, Men, and the Global Quality of Life*, que documenta estatisticamente o papel clave do status da muller na calidade de vida dunha nación.

### En inglés

* *Dissolution: NoFault Divorce, Marriage, and the Future of Women*. Nova York: McGraw-Hill, 1977.
* *The Equal Rights Handbook: What ERA means for your life, your rights, and your future*. Nova York: Avon, 1979.
* *The Chalice and The Blade: Our History, Our Future*. Nova York: Harper & Row, 1989. ISBN 0-06-250289-1
* *Sacred Pleasure: Sex, Myth, and the Politics of the Body*. San Francisco: Harper, 1996. ISBN 0-06-250283-2
* *The Partnership Way: New Tools for Living and Learning*, with David Loye, Holistic Education, 1998 ISBN 0-9627232-9-0
* *Tomorrow's Children: A Blueprint for Partnership Education in the 21st Century* (2000)
* *The Power of Partnership: Seven Relationships that will Change Your Life* (2002)
* *Educating for a Culture of Peace* (2004)
* *The Real Wealth of Nations: Creating a Caring Economics*. San Francisco: Berrett-Koehler, 2007. ISBN 978-1-57675-388-0

Notas
-----

1. 1 2  "Perfil de Riane Eisler en el Institute of Noetic Sciences" (en inglés). Arquivado dende o orixinal o 04 de febreiro de 2013. Consultado o 23 de xaneiro de 2013.
2. ↑  "Biografía en *World Future Council*" (en inglés). Arquivado dende o orixinal o 21 de maio de 2010. Consultado o 23 de xaneiro de 2013.
3. ↑  "Riane Eisler Presidenta del Centro para los Estudios de Cooperación". *Sitio web de la The World Future Council* (en español). Arquivado dende o orixinal o 02 de abril de 2015. Consultado o 15 de marzo de 2015.
4. 1 2 3  Reich. "Informacion sobre tres libros de Riane Eisler El Cáliz y la Espada: Nuestra historia, nuestro futuro. Placer Sagrado. La Niñez del Mañana: Educación Solidaria para el Siglo 21.". *Sitio Web del Center of Partnership Studies* (en español). Arquivado dende o orixinal o 07 de abril de 2015. Consultado o 15 de marzo de 2015.  `|first3=` sen `|last3=` in Authors list (Axuda)
5. 1 2  Esteban. "Biografía de Riane Eisler Autora de prestigio y Macro-historiadora Riane Eisler.". *Sitio web del Center of Partnership Studies* (en español). Arquivado dende o orixinal o 20 de febreiro de 2015. Consultado o 15 de marzo de 2015.  `|first3=` sen `|last3=` in Authors list (Axuda)
6. ↑  Esteban. "Biografía de Riane Eisler Autora de prestigio y Macro-historiadora Riane Eisler." (en Español (tradución)). Arquivado dende o orixinal o 20 de febreiro de 2015. Consultado o 15 de marzo de 2015.  `|first3=` sen `|last3=` in Authors list (Axuda)
7. ↑  "Riane Eisler, científica de sistemas". *Mujeres con ciencia* (en castelán). 2021-07-22. Consultado o 2022-07-22.
8. ↑  "Biografía de Riane Eisler en el Center for Partnership Studies" (en español). Arquivado dende o orixinal o 23 de xaneiro de 2013. Consultado o 23 de xaneiro de 2013.

Véxase tamén
------------

### Ligazóns externas

* Páxina oficial Riane Esler*(en inglés)*
* Center for Partnership StudiesArquivado 15 de xaneiro de 2016 en Wayback Machine.*(en castelán)*
* Entrevista realizada en 1996 Arquivado 05 de marzo de 2016 en Wayback Machine.*(en castelán)*

|  |  |
| --- | --- |
| Control de autoridades | 
* Wd: Q469551
* WorldCat
* VIAF: 52322471
* BIBSYS: 15006208
* BLBNB: 000428692
* BNE: XX1086483
* BNF: 121403546
* CiNii: DA02698091
* FAST: 191616
* GND: 111671809
* ICCU: CAGV369126
* IMDb: nm2129083
* ISNI: 0000 0000 8232 1588
* LCCN: n86027178
* NDL: 00466048
* NKC: jo2005314435
* NTA: 074007017
* OL: OL2628280A
* PTBNP: 798563
* SNAC: w6f203kd
* SUDOC: 029867797
* TMDb: 1509040
* UNZ: EislerRiane

 |